History of the Later Han/卷74 (1)

卷七十四上　　袁紹劉表列傳第六十四上

袁紹 Yuan Shao
袁紹字本初，汝南陽人，司徒湯之孫. 父成，五官中郎將，壯健好交結，大將軍梁冀以下莫不善之.

紹少為郎，除濮陽長，遭母憂去官. 三年禮竟，追感幼孤，又行父服. 服闋，徙居洛陽. 紹有姿貌威容，愛士養名. 既累世台司，賓客所歸，加傾心折節，莫不爭赴其庭，士無貴賤，與之抗禮，輜軿柴轂，填接街陌. 內官皆惡之. 中常侍趙忠言於省內曰：「袁本初坐作聲價，好養死士，不知此兒終欲何作. 」叔父太傅隗聞而呼紹，以忠言責之，紹終不改.

後辟大將軍何進掾，為侍御史、虎賁中郎將. 中平五年，初置西園八校尉，以紹為佐軍校尉.

靈帝崩，紹勸何進征董卓等眾軍，脅太后誅諸宦官，轉紹司隸校尉. 語已見《何進傳》. 及卓將兵至，騎都尉太山鮑信說紹曰：「董卓擁制強兵，將有異志，今不早圖，必為所制. 及其新至疲勞，襲之可禽也. 」紹畏卓，不敢發. 頃之，卓議欲廢立，謂紹曰：「天下之主，宜得賢明，每念靈帝，令人憤毒. 董侯似可，今當立之. 」紹曰：「今上富於春秋，未有不善宣於天下. 若公違禮任情，廢嫡立庶，恐眾議未安. 」卓案劍吆紹曰：「豎子敢然！天下之事，豈不在我？我欲為之，誰敢不從！」紹詭對曰：「此國之大事，請出與太傅議之」. 卓複言「劉氏種不足複遺. 」紹勃然曰：「天下健者，豈惟董公！」橫刀長揖徑出. 懸節於上東門，而奔冀州.

董卓購募求紹. 時，侍中周BC60、城門校尉伍瓊為卓所信待，瓊等陰為紹說卓曰：「夫廢立大事，非常人所及. 袁紹不達大體，恐懼出奔，非有它志. 今急購之，勢必為變. 袁氏樹恩四世，門生故吏遍於天下，若收豪傑以聚徒眾，英雄因之而起，則山東非公之有也. 不如赦之，拜一郡守，紹喜於免罪，必無患矣. 」卓以為然，乃遣授紹勃海太守，封B67D鄉侯. 紹猶稱兼司隸.

初平元年，紹遂以勃海起兵，與從弟後將軍術、冀州牧韓馥、豫州刺史孔亻由、兗州刺史劉岱、陳留太守張邈、廣陵太守張超、河內太守王匡、山陽太守袁遺、東郡太守橋E8A3、濟北相鮑信等同時俱起，眾各數萬，以討卓為名. 紹與王匡屯河內，亻由屯潁川，馥屯鄴，餘軍鹹屯酸棗，約盟，遙推紹為盟主. 紹自號車騎將軍，領司隸校尉.

董卓聞紹起山東，乃誅紹叔父隗，及宗族在京師者，盡滅之. 卓乃遣大鴻臚韓融、少府陰循、執金吾胡母班、將作大匠吳循、越騎校尉王B22E譬解紹等諸軍. 紹使王匡殺班、B22E、吳循等，袁術亦執殺陰循，惟韓融以名德免.

是時，豪傑既多附招，且感其家禍，人思為報，州郡蜂起，莫不以袁氏為名. 韓馥見人情歸紹. 忌其得眾，恐將圖己，常遣從事守紹門，不聽發兵. 橋E8A3乃詐作三公移書，傳驛州郡，說董卓罪惡，天子危逼，企望義兵，以釋國難. 馥於是方聽紹舉兵. 乃謀於眾曰：「助袁氏乎？助董氏乎？」治中劉惠勃然曰：「興兵為國，安問袁！董？」馥意猶深疑於紹，每貶節軍糧，欲使離散.

明年，馥將F4F0義反畔，馥與戰失利. 紹既恨馥，乃與義相結. 紹客逢紀謂紹曰：「夫舉大事，非據一州，無以自立. 今冀部強實，而韓馥庸才，可密要公孫瓚將兵南下，馥聞必駭懼. 並遣辯士為陳禍福，馥迫於倉卒，必可因據其位. 」紹然之，益親紀，即以書與瓚. 瓚遂引兵而至，外托討董卓，而陰謀襲馥. 紹乃使外甥陳留高F8B5及潁川荀諶等說馥曰：「公孫瓚乘勝來南，而諸郡應之. 袁車騎引軍東向，其意未可量也. 竊為將軍危之. 」馥懼，曰：「然則為之奈何？」諶曰：「君自料寬仁容眾，為天下所附，孰與袁氏？」馥曰：「不如也. 」「臨危吐決，智勇邁於人，又孰與袁氏？」馥曰：「不如也. 」「世布恩德，天下家受其惠，又孰與袁氏？」馥曰：「不如也. 」諶曰：「勃海雖郡，其實州也. 今將軍資三不如之勢，久處其上，袁氏一時之傑，必不為將軍下也. 且公孫提燕、代之卒，其鋒不可當. 夫冀州天下之重資，若兩軍並力，兵交城下，危亡可立而待也. 夫袁氏將軍之舊，且為同盟. 當今之計，莫若舉冀州以讓袁氏，必厚德將軍，公孫瓚不能複與之爭矣. 是將軍有讓賢之名，而身安於太山也. 願勿有疑. 」

馥素性恇怯，因然其計. 馥長史耿武、別駕閔純、騎都尉沮授聞而諫曰：「冀州雖鄙，帶甲百萬，谷支十年. 袁紹孤客窮軍，仰我鼻息，譬如嬰兒在股掌之上，絕其哺乳，立可餓殺. 奈何欲以州與之？」馥曰：「吾衣氏故吏，且才不如本初. 度德而讓，古人所貴，諸君獨何病焉？」先是，馥從事趙浮、程渙將強弩萬人屯孟津，聞之，率兵馳還，請以拒紹，馥又不聽. 乃避位，出居中常侍趙忠故舍，遣子送印綬以讓紹.

紹遂領冀州牧，承制以馥為奮威將軍，而無所將禦. 引沮授為別駕，因謂授曰：「今賊臣作亂，朝廷遷移，吾曆世受寵，志竭力命，興複漢室. 然齊桓非夷吾不能成霸，句踐非範蠡無以存國. 今欲與卿戮力同心，共安社稷，將何以匡濟之乎？」授進曰：「將軍弱冠登朝，播名海內. 值為立之際，忠義奮發，單騎出奔，董卓懷懼，濟河而北，勃海稽服. 擁一郡之卒，撮冀州之眾，威陵河朔，名重天下. 若舉軍東向，則黃巾可埽；還討黑山，則張燕可滅；回師北首，則公孫必禽；震脅戎狄，則匈奴立定. 橫大河之北，合四州之地，收英雄之士，擁百萬之眾，迎大駕于長安，複宗廟於洛邑，號令天下，誅討未服. 以此爭鋒，誰能禦之！比及數年，其功不難. 」紹喜曰：「此吾心也. 」即表授為奮武將軍，使監護諸將.

魏郡審配、钜鹿田豐，並以正直不得志于韓馥. 紹乃以豐為別駕，配為治中，甚見器任. 馥自懷猜懼，辭紹索去，往依張邈. 後紹遣使詣邈，有所計議，因共耳語. 馥時在坐，謂見圖謀，無何，如廁自殺.

其冬，公孫瓚大破黃巾，還屯B231河，威震河北，冀州諸城無不望風回應. 紹乃自擊之. 瓚兵三萬，列為方陣，分突騎萬匹，翼軍左右，其鋒甚銳. 紹先令F4F0義領精兵八百，強弩千張，以為前登. 瓚輕其兵少，縱騎騰之，義兵伏楯下，一時同發，瓚軍大敗，斬其所置冀州刺史嚴綱，獲甲首千餘級. F4F0義追至界橋，瓚斂兵還戰，義複破之，遂到瓚營，拔其牙門，餘眾皆走. 紹在後十數裏，聞瓚已破，發鞍息馬，唯衛帳下強弩數十張，大戟士百許人. 瓚散兵二千餘騎卒至，圍紹數重，射矢雨下. 田豐扶紹，使卻入空垣. 紹脫兜鍪抵地，曰：「大丈夫當前鬥死，而反逃垣牆間邪？」促使諸弩競發，多傷瓚騎. 眾不知是紹，頗稍引卻. 會F4F0義來迎，騎乃散退. 三年，瓚又遣兵至龍湊挑戰，紹複擊破之. 瓚遂還幽州，不敢複出.

四年初，天子遣太僕趙岐和解關東，使各罷兵. 瓚因此以書譬紹曰：「趙太僕以周、邵之德，銜命來征，宣揚朝恩，示以和睦，曠若開雲見日，何喜如之！昔賈複、寇恂爭相危害，遇世祖解紛，遂同輿並出. 釁難既釋，時人美之. 自惟邊鄙，得與將軍共同斯好，此誠將軍之眷，而瓚之願也. 」紹於是引軍南還.

三月上已，大會賓徒于薄落津. 聞魏郡兵反，與黑山賊幹毒等數萬人共覆鄴城，殺郡守. 坐中客家在鄴者，皆憂怖失色，或起而啼泣，紹容貌自若，不敢常度. 賊有陶升者，自號「平漢將軍」，獨反諸賊，將部眾逾西城入，閉府門，具車重，載紹家及諸衣冠在州內者，身自扞衛，送到斥丘. 紹還，因屯斥丘，以陶升為建義中郎將. 六月，紹乃出軍，入朝歌鹿腸山蒼岩穀口，討幹毒. 圍攻五日，破之，斬毒及其眾萬餘級. 紹遂尋山北行，進擊諸賊左髭丈八等，皆斬之，又擊劉石、青牛角、黃龍、左校、郭大賢、李大目、於氐根等，複斬數萬級，皆屠其屯壁. 遂與黑山賊張燕及四營屠各、雁門烏桓戰於常山. 燕精兵數萬，騎數千匹，連戰十余日，燕兵死傷雖多，紹軍亦疲，遂各退. F4F0義自恃有功，驕縱不軌，紹召殺之，而並其眾.

興平二年，拜紹右將軍. 其冬，車駕為李C765等所追于曹陽，沮授說紹曰：「將軍累葉台輔，世濟忠義. 今朝廷播越，宗廟殘毀，觀諸州郡，雖外托義兵，內實相圖，未有憂存社稷恤人之意. 且今州城粗定，兵強士附，西迎大駕，即宮鄴都，挾天子而令諸侯，稸士馬以討不庭，誰能禦之？」紹將從其計. 潁川郭圖、淳於瓊曰：「漢室陵遲，為日久矣，今欲興之，不亦難乎？且英雄並起，各據州郡，連徒聚眾，動有萬計，所謂秦失其鹿，先得者王. 今迎天子，動輒表聞，從之則權輕，違之則拒命，非計之善者也. 」授曰：「今迎朝廷，於義為得，于時為宜. 若不早定，必有先之者焉. 夫權不失幾，功不B44A速，願其圖之. 」帝立既非紹意，竟不能從.

紹有三子：譚字顯思、熙字顯雍、尚字顯甫. 譚長而惠，尚少而美. 紹後妻劉有寵，而偏愛尚，數稱於紹，紹亦奇其姿容，欲使傳嗣. 乃以譚繼兄後，出為青州刺史. 沮授諫曰：「世稱萬人逐兔，一人獲之，貪者悉止，分定故也. 且年均以賢，德均則卜，古之制也. 願上惟先代成敗之誡，下思逐兔分定之義. 若其不改，禍始此矣. 」紹曰：「吾欲令諸子各據一州，以視其能. 」於是以中子熙為幽州刺史，處甥高F8B5為並州刺史.

建安元年，曹操迎天子都許，乃下詔書於紹，責以地廣兵多而專自樹党，不聞勤王之師而但擅相討伐. 紹上書曰：

臣聞昔有哀歎而霜隕，悲哭而崩城者. 每讀其書，謂為信然，於今況之，乃知妄作. 何者？臣出身為國，破家立事，至乃懷忠獲釁，抱信見疑，晝夜長吟，剖肝泣血，曾無崩城隕霜之應，故鄒衍、杞婦何能感徹.

臣以負薪之資，拔於陪隸之中，奉職憲台，擢授戎校. 常侍張讓等滔亂天常，侵奪朝威，賊害忠德，扇動奸黨. 故大將軍何進忠國疾亂，義心赫怒，以臣頗有一介之節，可責以鷹犬之功，故授臣以督司，諮臣以方略. 臣不敢畏憚強禦，避禍求福，與進合圖，事無違異. 忠策未盡而元帥受敗，太后被質，宮室焚燒，陛下聖德幼沖，親遭厄困. 時進既被害，師徒喪沮，臣獨將家兵百餘人，抽戈承明，辣劍翼室，虎吆群司，奮擊凶醜，曾不浹辰，罪人斯殄. 此誠愚臣效命之一驗也.

會董卓乘虛，所圖不軌. 臣父兄親從，並當大位，不憚一室之禍，苟惟甯國之義，故遂解節出奔，創謀河外. 時，卓方貪結外援，招悅英豪，故即臣勃海，申以軍號，則臣之與卓，未有纖芥之嫌. 若使苟欲滑泥揚波，偷榮求利，則進可以享竊祿位，退無門戶之患. 然臣愚所守，志無傾奪，故遂引會英雄，興師百萬，飲馬孟津，歃血漳河. 會故冀州牧韓馥懷挾逆謀，欲專權勢，絕臣軍糧，不得踵系，至使猾虜肆毒，害及一門，尊卑大小，同日並戮. 鳥獸之情，猶知號乎. 臣所以蕩然忘哀，貌無隱戚者，誠以忠孝之節，道不兩立，顧私懷己，不能全功. 斯亦愚臣破家徇國之二驗也.

又黃巾十萬焚燒青、兗，黑山、張楊蹈藉冀域. 臣乃旋師，奉辭伐畔. 金鼓未震，狡敵知亡，故韓馥懷懼，謝咎歸土，張揚、黑山同時乞降. 臣時輒承制，竊比竇融，以議郎曹操權領兗州牧. 會公孫瓚師旅南馳，陸掠北境，臣即星駕席捲，與瓚交鋒. 假天之威，每戰輒克. 臣備公族子弟，生長京輦，頗聞俎豆，不習干戈；加自乃祖先臣以來，世作輔弼，鹹以文德盡忠，得免罪戾. 臣非與瓚角戎馬之勢，爭戰陣之功者也. 誠以賊臣不誅，《春秋》所貶，苟雲利國，專之不疑. 故冒踐霜雪，不憚劬勤，實庶一捷之福，以立終身之功. 社稷未定，臣誠恥之. 太僕趙岐銜命來征，宣明陛下含弘之施，蠲除細故，與下更新，奉詔之日，引師南轅. 是臣畏怖天威，不敢怠慢之三驗也.

又臣所上將校，率皆清英宿德，令明顯達，登鋒履刃，死者過半，勤恪之功，不見書列. 而州郡牧守，競盜聲名，懷持二端，優遊顧望，皆列士錫圭，跨州連郡，是以遠近狐疑，議論紛錯者也. 臣聞守文之世，德高者位尊；倉卒之時，功多者賞厚. 陛下播越非所，洛邑乏祀，海內傷心，志士憤惋. 是以忠臣肝腦塗地，肌膚橫分而無悔心者，義之所感故也. 今賞加無勞，以攜有德；杜黜忠功，以疑眾望. 斯豈腹心之遠圖？將乃讒慝之邪說使之然也？臣爵為通侯，位二千石. 殊恩厚德，臣既叨之，豈敢窺覬重禮，以希彤弓B36B矢之命哉？誠傷偏裨列校，勤不見紀，盡忠為國，翻成重愆. 斯蒙恬所以悲號于邊獄，白起歔欷于杜郵也. 太傅日磾位為師保，任配東征，而耗亂王命，寵任非所，凡所舉用，皆眾所捐棄. 而容納其策，以為謀主，令臣骨肉兄弟，還為仇敵，交鋒接刃，構難滋甚. 臣雖欲釋甲投戈，事不得已. 誠恐陛下日月之明，有所不照，四聰之聽，有所不聞，乞下臣章，咨之群賢，使三槐九棘，議臣罪戾. 若以臣今行權為釁，則桓、文當有誅絕之則；若以眾不討賊為賢，則趙盾可無書弑援貶矣. 臣雖小人，志守一介. 若使得申明本心，不愧先帝，則伏首歐刀，褰衣就鑊，臣之願也. 惟陛下垂《屍鳩》之平，絕邪諂之論，無令愚臣結恨三泉.

於是以紹為太尉，封鄴侯. 時曹操自為大將軍，紹恥為之下，偽表辭不受. 操大懼，乃讓位於紹. 二年，使將作大匠孔融持節拜紹大將軍，錫弓矢節鉞，虎賁百人，兼督冀、青、幽、並四州，然後受之.

紹每得詔書，患有不便於己，乃欲移天子自近，使說操以許下埤濕，洛陽殘破，宜徙都甄城，以就全實. 操拒之. 田豐說紹曰：「徙都之計，既不克從，宜早圖許，奉迎天子，動托詔令，響號海內，此算之上者. 不爾，終為人所禽，雖悔無益也. 」紹不從. 四年春，擊公孫瓚，遂定幽土，事在《瓚傳》.

紹既並四州之地，眾數十萬，而驕心轉盛，貢禦稀簡. 主簿耿包密白紹曰；「赤德衰盡，袁為黃胤，宜順天意，以從民心. 」紹以包白事示軍府僚屬，議者以包妖妄宜誅. 紹知眾情不同，不得已乃殺包以弭其跡. 於是簡精兵十萬，騎萬匹，欲出攻許，以審配、逢紀統軍事，田豐、荀諶及南陽許攸為謀主，顏良、文醜為將帥.

沮授進說曰：「近討公孫，師出歷年，百姓疲敝，倉庫無積，賦役方殷，此國之深憂也. 宜先遣使獻捷天子，務農逸人. 若不得通，乃表曹操隔我王路，然後進屯黎陽，漸營河南，益作舟船，繕修器械，分遣精騎，抄其邊鄙，令彼不得安，我取其逸. 如此可坐定也. 」郭圖、審配曰：「兵書之法，十圍五攻，敵則能戰. 今以明公之神武，連河朔之強眾，以伐曹操，其勢譬若覆手. 今不時取，後難圖也. 」授曰：「蓋救敵誅暴，謂之義兵；恃眾憑強，謂之驕兵. 義者無敵，驕者先滅. 曹操奉迎天子，建宮許都. 今舉師南向，於義則違. 且廟勝之策，不在強弱，曹操法令既行，士卒精練，非公孫瓚坐受圍者也. 今棄萬安之術，而興無名之師，竊為公懼之. 」圖等曰：「武王伐紂，不為不義；況兵加曹操，而雲無名！且公師徒精勇，將士思奮，而不及時早定大業，所謂'天與不取，反受其咎'. 此越之所以霸，吳之所以滅也. 監軍之計，在於持牢，而非見時知幾之變也. 」

紹納圖言. 圖等因是B44D沮授曰：「授監統內外，威震三軍，若其浸盛，何以制之！夫臣與主同者昌，主與臣同者亡，此《黃石》之所忌也. 且禦眾於外，不宜知內. 」紹乃分授所統為三都督，使授及郭圖、淳於瓊各典一軍，未及行.

五年，左將軍劉備殺徐州刺史車胄，據沛以背曹操. 操懼，乃自將征備. 田豐說紹曰：「與公爭天下者，曹操也. 操今東擊劉備，兵連未可卒解，今舉軍而襲其後，可一往而定. 兵以幾動，斯其時也. 」紹辭以子疾，未得行. 豐舉杖擊地曰：「嗟乎，事去矣！夫遭難遇之幾，而以嬰兒病失其會，惜哉！」紹聞而怒之，從此遂疏焉.

曹操畏紹過河，乃急擊備，遂破之. 備奔紹，紹於是進軍攻許. 田豐以既失前幾，不宜便行，諫紹曰：

曹操既破劉備，則許下非複空虛. 且操善用兵，變化無方，眾雖少，未可輕也. 今不如久持之. 將軍據山河之固，擁四州之眾，外結英雄，內修農戰，然後簡其精銳，分為奇兵，乘虛迭出，以擾河南，救右則擊其左，救左則擊其右，使敵疲於奔命，人不得安業，我未勞而彼已困，不及三年，可坐克也. 今釋廟勝之策而決成敗于一戰，若不如志，悔無及也.

紹不從. 豐強諫忤紹，紹以為沮眾，遂械系之. 乃先宣檄曰：

蓋聞明主圖危以制變，忠臣慮難以立權. 曩者強秦弱主，趙高執柄，專制朝命，威福由已，終有望夷之禍，污辱至今. 及臻呂後，祿、產專政，擅斷萬機，決事禁省，下陵上替，海內寒心. 於是絳侯、朱虛興威奮怒，誅夷逆暴，尊立太宗，故能道化興隆，光明融顯，此則大臣立權之明表也.

司空曹操祖父騰，故中常侍，與左悺、徐璜並作妖{薛}，饕餮放橫，傷化虐人. 父嵩，乞B323攜養，因臧買位，輿金替寶，輸貨權門，竊盜鼎司，傾覆重器. 操贅閹遺醜，本無令德，僄狡鋒俠，好亂樂禍. 幕府董統鷹揚，埽夷凶逆，續遇董卓侵官暴國，於是提劍揮鼓，發命東夏，廣羅英難，棄瑕錄用，故遂與操參咨策略，謂其鷹犬之才，爪牙可任. 至乃愚佻短慮，輕進易退，傷夷折衄，數喪師徒. 幕府輒複分兵命銳，修完補輯，表行東郡太守、兗州刺史，被以虎文，授以偏師，獎就威柄，冀獲秦師一克之報. 而遂乘資跋扈，肆行酷烈，割剝元元，殘賢害善. 故九江太守邊讓，英才F651逸，以直言正色，論不阿諂，身被梟懸之戮，妻孥受灰滅之咎. 自是士林憤痛，人怨天怒，一夫奮臂，舉州同聲，故躬破于徐方，地奪于呂布，彷徨東裔，蹈據無所. 幕府惟強幹弱枝之義，且不登畔人之黨，故複援C42F擐甲. 席捲赴征，金鼓響震，布眾破沮，拯其死亡之患，複其方伯之任. 是則幕府無德於兗土，而有大造於操也.

會後鑾駕東反，群虜亂政. 時，冀州方有北鄙之警，匪遑離局，故使從事中郎徐勳就發遣操，使繕修效廟，翼衛幼主. 而便放志專行，威劫省禁，卑侮王僚，敗法亂紀，坐召三台，專制朝政，爵賞由心，刑戮在口，所愛光五宗，所怨滅三族，群談者受顯誅，腹議者蒙隱戮，道路以目，百辟鉗口，尚書記期會，公卿充員品而已.

故太尉楊彪，曆典二司，元綱極位. 操因睚眥，被以非罪，E054楚並兼，五毒俱至，觸情放慝，不顧憲章. 又議郎趙彥，忠諫直言，議有可納，故聖朝含聽，改容加錫. 操欲迷奪時明，杜絕言路，擅收立殺，不俟報聞. 又梁孝王先帝母弟，墳陵尊顯，松柏桑梓，猶宜恭肅. 操率將吏士，親臨發掘，破棺裸屍，掠取金寶，至令聖朝流涕，士民傷懷. 又署發丘中郎將、摸金校尉，所過毀突，無骸不露. 身處三公之官，而行桀虜之態，汙國虐民，毒施人鬼. 加其細政苛慘，科防互設，矰繳充蹊，坑F737塞路，舉手掛網羅，動足蹈機C279，是以兗、豫有無聊之人，帝都有呼嗟之怨.

曆觀古今書籍所載，貪殘虐烈無道之臣，於操為甚. 莫府方詰外奸，未及整訓，加意含覆，冀可彌縫. 而操豺狼野心，潛包禍謀，乃欲橈折棟樑，孤弱漢室，除忠害善，專為梟雄. 往歲伐鼓北征，討公孫瓚，強禦桀逆，拒圍一年. 操因其未破，陰交書命，欲托助王師，以見掩襲，故引兵造河，方舟北濟. 會行人髮露，瓚亦梟夷，故使鋒芒挫縮，厥圖不果. 屯據敖倉，阻河為固，乃欲運螳螂之斧，禦隆車之隧. 莫府奉漢威靈，折沖宇宙，長戟百萬，胡騎千群，奮中黃、育、獲之士，聘良弓勁弩之勢，並州越太行，青州涉濟、漯，大軍乏黃河以角其前，荊州下宛、葉而掎其後. 雷震虎步，並集虜廷，若舉炎火以焚飛蓬，覆滄海而注票炭，有何不消滅者哉？

當今漢道陵遲，綱弛網絕，操以精兵七百，圍守宮闕，外稱陪衛，內以拘質，懼篡逆之禍，因斯而作. 乃忠臣肝腦塗地之秋，烈士立功之會也. 可不勖哉！

乃先遣顏良攻曹操別將劉延于白馬，紹自引兵至黎陽. 沮授臨行，會其宗族，散資財以與之. 曰：「勢存則威無不加，勢亡則不保一身. 哀哉！」其弟宗曰：「曹操士馬不敵，君何懼焉？」授曰：「以曹兗州之明略，又挾天子以為資，我雖克伯珪，眾實疲敝，而主驕將忲，軍之破敗，在此舉矣. 楊雄有言：'六國蚩蚩，為嬴弱姬. '今之謂乎！」曹操遂救劉延，擊顏良，斬之. 紹乃度河，壁延津南. 沮授臨船歎曰：「上盈其志，下務其功，悠悠黃河，吾其濟乎！」遂以疾退，紹不許而意恨之，複省其所部，並屬郭圖.

紹使劉備、文醜挑戰，曹操又擊破之，斬文醜. 再戰而禽二將，紹軍中大震. 操還屯官度，紹進保陽武. 沮授又說紹曰：「北兵雖眾，而勁果不及南軍；南軍穀少，而資儲不如此. 南幸于急戰，北利在緩師. 宜徐持久，曠以日月. 」紹不從. 連營稍前，漸逼官度，遂合戰. 操軍不利，複還堅壁. 紹為高櫓，起土山，射營中，營中皆蒙楯而行. 操乃發石車擊紹樓，皆破，軍中呼曰：霹靂車」. 紹為地道欲襲操，操輒於內為長塹以拒之. 又遣奇兵襲紹運車，大破之，盡焚其穀食.

相持百余日，河南人疲困，多畔應紹. 紹遣淳於瓊等將兵萬餘人北迎糧運. 沮授說紹可遣蔣奇別為支軍於表，以絕曹操之鈔. 紹不從. 許攸進曰：「曹操兵少而悉師拒我，許下餘守勢必空弱. 若分遣輕軍，星行掩襲，許拔則操成禽. 如其未潰，可令首尾奔命，破之必也. 」紹又不能用. 會攸家犯法，審配收系之，攸不得志，遂奔曹操，而說使襲取淳於瓊等. 瓊等時宿在烏巢，去紹軍四十裏. 操自將步騎五千人，夜往攻破瓊等，悉斬之.

初，紹聞操擊瓊，謂長子譚曰：「就操破瓊，吾拔其營，彼固無所歸矣. 」乃使高覽、張郃等攻操營，不下. 二將聞瓊等敗，遂奔操. 於是紹軍驚擾，大潰. 紹與譚等幅巾乘馬，與八百騎度河，至黎陽北岸，入其將軍蔣義渠營. 至帳下，把其手曰：「孤以首領相付矣. 」義渠避帳而處之，使宣令焉. 眾聞紹在，稍複集. 餘眾偽降，曹操盡坑之，前後所殺八萬人.

沮授為操軍所執，乃大呼曰：「授不降也，為所執耳. 」操見授謂曰：「分野殊異，遂用圮絕，不圖今日乃相得也. 」授對曰：「冀州失策，自取奔北. 授知力俱困，宜其見禽. 」操曰：「本初無謀，不相用計. 今喪亂過紀，國家未定，方當與君圖之. 」授曰：「叔父、母、弟懸命袁氏，若蒙公靈，速死為福. 」操歎曰：「孤早相得，天下不足慮也. 」遂赦而厚遇焉. 授尋謀歸袁氏，乃誅之.

紹外寬雅有局度，憂喜不形於色，而性矜愎自高，短於從善，故至於敗. 及軍還，或謂田豐曰：「君必見重. 」豐曰：「公貌寬而內忌，不亮吾忠，而吾數以至言許之. 若勝而喜，必能赦我，戰敗而怨，內忌將發. 若軍出有利，當蒙全耳，今既敗矣，吾不望生. 」紹還，曰：「吾不用田豐言，果為所笑. 」遂殺之.

官度之敗，審配二子為曹操所禽，孟岱與配有隙，因蔣奇言於紹曰：「配在位專政，族大兵強，且二子在南，必懷反畔. 」郭圖、辛評亦為然. 紹遂以岱為監軍，代配守鄴. 護軍逢紀與配不睦，紹以問之，紀對曰：「配天性烈直，每所言行，慕古人之節，不以二子在南為不義也，公勿疑之. 」紹曰：「君不惡之邪？」紀曰：「先所爭者私情，今所陳者國事. 」紹曰：「善」. 乃不廢配，配、紀由是更協.

冀州城邑多畔，紹複擊定之. 自軍敗後發病，七年夏，薨. 未及定嗣，逢紀、審配宿以驕侈為譚所病，辛評、郭圖皆比干譚而與配、紀有隙. 眾以譚長，欲立之. 配等恐譚立而評等為害，遂矯紹遺命，奉尚為嗣.

卷七十四下　　袁紹劉表列傳第六十四下

紹子譚　劉表

譚自稱車騎將軍，出軍黎陽. 尚少與其兵，而使逢紀隨之. 譚求益兵，審配等又議不與. 譚怒，殺逢紀.

曹操度河攻譚，譚告急于尚，尚乃留審配守鄴，自將助譚，與操相拒于黎陽. 自九月至明年二月，大戰城下，譚、尚敗退. 操將圍之，乃夜遁還鄴. 操軍進，尚逆擊破操，操軍還許. 譚謂尚曰：「我鎧甲不精，故前為曹操所敗. 今操軍退，人懷歸志，及其未濟，出兵掩之，可令大潰，此策不可失也. 」尚疑而不許，既不益兵，又不易甲. 譚大怒，郭圖、辛評因此謂譚曰：「使先公出將軍為兄後者，皆是審配之所構也. 」譚然之. 遂引兵攻尚，戰於外門. 譚敗，乃引兵還南皮.

別駕王脩率吏人自青州往救譚，譚還欲更攻尚，問脩曰：「計將安出？」脩曰：「兄弟者，左右手也. 譬人將鬥而斷其右手，曰'我必勝若'，如是者可乎？夫棄兄弟而不親，天下其誰親之？屬有讒人交鬥其間，以求一朝之利，願塞耳勿聽也. 若斬佞臣數人，複相親睦，以禦四方，可橫行於天下. 」譚不從. 尚複自將攻譚，譚戰大敗，嬰城固守. 尚圍之急，譚奔平原，而遣潁川辛毘詣曹操請救.

劉表以書諫譚曰：

天降災害，禍難殷流，初交殊族，卒成同盟，使王室震盪，彝倫攸B277. 是以智達之士，莫不痛心入骨，傷時人不能相忍也. 然孤與太公，志同願等，雖楚魏絕邈，山河迥遠，戮力乃心，共獎王室，使非族不幹吾盟，異類不絕吾好，此孤與太公無貳之所致也. 功績未卒，太公殂隕，賢胤承統，以繼洪業. 宣奕世之德，履丕顯之祚，摧嚴敵於鄴都，揚休烈於朔土，顧定疆宇，虎視河外，凡我同盟，莫不景附. 何悟青蠅飛於竿旌，無忌游於二壘，使股肱分成二體，匈膂絕為異身. 初聞此問，尚不謂然，定聞信來，乃知閼伯、實沈之忿已成，棄親即仇之計已決，旃旆交于中原，暴屍累於城下. 聞之哽咽，若存若亡，昔三王、五伯，下及戰國，君臣相弑，父子相殺，兄弟相殘，親戚相滅，蓋時有之. 然或欲以成王業，或欲以定霸功，皆所謂逆取順守，而徼富強於一世也. 未有棄親即異，兀其根本，而能全於長世者也.

昔齊襄公報九世之仇，士B323卒荀偃之事，是故《春秋》美其義，君子稱其信. 夫伯游之恨于齊，未若太公之忿于曹也；宣子之臣承業，未若仁君之繼統也. 且君子違唯不適仇國，交絕不出惡聲，況忘先人之仇，棄親戚之好，而為萬世之戒，遺同盟之恥哉！蠻夷戎狄將有誚讓之言，況我族類，而不痛心邪！

夫欲立竹帛于當時，全宗祀於一世，豈宜同生分謗，爭校得失乎？若冀州有不弟之慠，無慚順之節，仁君當降志辱身，以濟事為務. 事定之後，使天下平其曲直，不亦為高義邪？今仁君見憎于夫人，未若鄭莊之于薑氏；昆弟之嫌，未若重華之于象敖. 然莊公卒崇大隧之樂，象敖終受有鼻之封. 願捐棄百屙，追攝舊義，複為母子昆弟如初. 今整勒土馬，瞻望鵠立.

又與尚書諫之，並不從.

曹操遂還救譚，十月至黎陽. 尚聞操度河，乃釋平原還鄴. 尚將呂曠、高翔畔歸曹氏，譚複陰刻將軍印，以假曠、翔. 操知譚詐，乃以子整娉譚女以安之，而引軍還.

九年三月，尚使審配守鄴，複攻譚于平原. 配獻書于譚曰：

配聞良藥苦口而利於病，忠言逆耳而便於行. 願將軍緩心抑怒，終省愚辭. 蓋《春秋》之義，國君死社稷，忠臣死君命. 苟圖危宗廟，剝亂國家，親疏一也. 是以周公垂涕以蔽管、蔡之獄，季友歔欷而行叔牙之誅. 何則？義重人輕，事不獲已故也. 昔先公廢黜將軍以續賢兄，立我將軍以為嫡嗣，上告祖靈，下書譜牒，海內遠近，誰不備聞！何意凶臣郭圖，妄畫蛇足，曲辭諂媚，交亂懿親. 至令將軍忘孝友之仁，襲閼、沈之跡，放兵抄突，屠城殺吏，冤魂痛於幽冥，創痍被於草棘. 又乃圖獲鄴城，許賞賜秦胡，其財物婦女，豫有分數. 又雲：「孤雖有老母，趣使身體完具而已. 」聞此言者，莫不悼心揮涕，使太夫人憂哀憤隔，我州君臣監寐悲歎. 誠拱獻以聽執事之圖，則懼違《春秋》死命之節，詒太夫人不測之患，損先公不世之業. 我將軍辭不獲命，以及館陶之役. 伏惟將軍至孝蒸蒸，發於岐嶷，友于之性，生於自然，章之以聰明，行之以敏達，覽古今之舉措，睹興敗之征符，輕榮財於糞土，貴名位于丘嶽. 何意奄然迷沈，墮賢哲之操，積怨肆忿，取破家之禍！翹企延頸，待望仇敵，委慈親於虎狼之牙，以逞一朝之志，豈不痛哉！若乃天啟尊心，革圖易慮，則我將軍鋪匐悲號于將軍股掌之上，配等亦當敷躬布體以聽斧鑕之刑. 如又不悛，禍將及之. 願熟詳凶吉，以賜環玦.

譚不納.

曹操因此進攻鄴，審配將馮禮為內應，開突門內操兵三百餘人. 配覺之，從城上以大石擊門，門閉，入者皆死. 操乃鑿塹圍城，周回四十裏，初令淺，示若可越. 配望見，笑而不出爭利. 操一夜浚之，廣深二丈，引漳水以灌之. 自五月至八月，城中餓死者過半. 尚聞鄴急，將軍萬余人還救城，操逆擊破之. 尚走依曲漳為營，操複圍之，未合，尚懼，遣陰夔、陳琳求降，不聽. 尚還走藍口，操複進，急圍之. 尚將馬延等臨陣降，眾大潰，尚奔中山. 盡收其輜重，得尚印綬節鉞及衣物，以示城中，城中崩沮. 審配令士卒曰：「堅守死戰，操軍疲矣. 幽州方至，何憂無主！」操出行圍，配伏弩射之，幾中. 以其兄子榮為東門校尉，榮夜開門內操兵，配拒戰城中，生獲配. 操謂配曰：「吾近行圍，弩何多也？」配曰：「猶恨其少. 」操曰：「卿忠於袁氏，亦自不得不爾. 」意欲活之. 配意氣壯烈，終無和橈辭，見者莫不歎息，遂斬之. 全尚母妻子，還其財寶. 高F8B5以並州降，複為刺史.

曹操之圍鄴也，譚複背之，因略取甘陵、安平、勃海、河間，攻尚於中山. 尚敗，走故安從熙，而譚悉收其眾，還屯龍湊.

十二月，曹操討譚，軍其門. 譚夜遁走南皮，臨清河而屯. 明年正月，急攻之. 譚欲出戰，軍未合而破. 譚被發驅馳，追者意非恒人，趨奔之. 譚墜馬，顧曰：「咄，兒過我，我能富貴汝. 」言未絕口，頭已斷地. 於是斬郭圖等，戮其妻子.

熙、尚為其將焦觸、張南所攻，奔遼西烏桓. 觸自號幽州刺史，驅率諸郡太守令長背袁向曹，陳兵數萬. 殺白馬盟，令曰：「違者斬！」眾莫敢仰視，各以次歃. 至別駕代郡韓珩曰：「吾受袁公父子厚恩，今其破亡，智不能救，勇不能死，于義闕矣. 若乃北面曹氏，所不能為也！」一坐為珩失色. 觸曰：「夫舉大事，當立大義. 事之濟否，不待一人，可卒珩志，以厲事君. 」曹操聞珩節，甚高之，屢辟不至，卒於家.

高F8B5複叛，執上党太守，舉兵守壺口關. 十一年，曹操自征F8B5，F8B5乃留其將守城，自詣匈奴求救，不得，獨與數騎亡，欲南奔荊州. 上洛都尉捕斬之.

十二年，曹操征遼西，擊烏桓. 尚、熙與烏桓逆操軍，戰敗走，乃與親兵數千人奔公孫康於遼東. 尚有勇力，先與熙謀曰：「今到遼東，康必見我，我獨為兄手擊之，且據其郡，猶可以自廣也. 」康亦心規取尚以為功，乃先置精勇於廄中，然後請尚、熙. 熙疑不欲進，尚強之，遂與俱入. 未及坐，康叱伏兵禽下，坐於凍地. 尚謂康曰：「未死之間，寒不可忍，可相與席. 」康曰：「卿頭顱方行萬里，何席之為！」遂斬首送之.

康，遼東人. 父度，初避吏為玄兔小吏，稍仕. 中平元年，還為本郡守. 在職敢殺伐，郡中名豪與己夙無恩者，遂誅滅百餘家. 因東擊高句驪，西攻烏桓，威行海畔. 時王室方亂，度恃其地遠，陰獨懷幸. 會襄平社生大石丈餘，下有三小石為足，度以為己端. 初平元年，乃分遼東為遼西、中遼郡，並置太守，越海收東萊諸縣，為營州刺史，自立為遼東侯、平州牧，追封父延為建義侯. 立漢二祖廟. 承制設壇B44E于襄平城南，郊祀天地，藉田理兵，乘鸞輅九旒旄頭羽騎. 建安九年，司空曹操表為奮威將軍，封永甯鄉侯. 度死，康嗣，故遂據遼土焉.

劉表 Liu Biao
劉表字景升，山陽高平人，魯恭王之後也. 身長八尺餘，姿貌溫偉. 與同郡張儉等俱被訕議，號為「八顧」，詔書捕案黨人，表亡走得免. 黨禁解，辟大將軍何進掾.

初平元年，長沙太守孫堅殺荊州刺史王DE43，詔書以表為蒯州刺史. 時，江南宗賊大盛，又袁術阻兵屯魯陽，表不能得至，乃單馬入宜城，請南郡人荊越、襄陽人蔡瑁與共謀畫. 表謂越曰：「宗賊雖盛而眾不附，若袁術因之，禍必至矣. 吾欲徵兵，恐不能集，其策焉出？」對曰：「理平者先仁義，理亂者先權謀. 兵不在多，貴乎得人. 袁術驕而無謀，宗賊率多貪暴. 越有所素養者，使人示之以利，必持眾來. 使君誅其無道，施其才用，威德既行，繈負而至矣. 兵集眾附，南據江陵，北守襄陽，荊州八郡可傳檄而定. 公路雖至，無能為也. 」表曰：「善. 」乃使趙遣人誘宗賊帥，至者十五人，皆斬之而襲取其眾. 唯江夏賊張虎、陳坐擁兵據襄陽城，表使越與龐季往譬之，乃降. 江南悉平. 諸守令聞表威名，多解印綬去. 表遂理兵襄陽，以觀時變.

袁術與其從兄紹有隙，而紹與表相結，故術共孫堅合從襲表. 表敗，堅遂圍襄陽. 會表將黃祖救至，堅為流箭所中死，餘眾退走. 及李C765等入長安，冬，表遣使奉貢. C765以表為鎮南將軍、荊州牧，封成武侯，假節，以為己援.

建安元年，驃騎將軍張濟自關中走南陽，因攻穰城，中飛矢而死. 荊州官屬皆賀. 表曰：「濟以窮來，主人無禮，至於交鋒，此非牧意，牧受吊不受賀也. 」使人納其眾，眾聞之喜，遂皆服從. 三年，長沙太守張羨率零陵、桂陽三郡畔表，表遣兵攻圍，破羨，平之. 於是開土遂廣，南接五領，北據漢川，地方數千里，帶甲十余萬. 初，荊州人情好擾，加四方駭震，寇賊相扇，處處麋沸. 表招誘有方，威懷兼洽，其奸猾宿賊更為效用，萬里肅清，大小鹹悅而服之. 關西、兗、豫學士歸者蓋有千數，表安尉賑贍，皆得資全. 遂起立學校，博求儒術，綦母闓、宋忠等撰立《五經》章句，謂之《後定》. 愛民養士，從容自保.

及曹操與袁紹相持於官度，紹遣人求助，表許之，不至，亦不援曹操，且欲觀天下之變. 從事中郎南陽韓嵩、別駕劉先說表曰：「今豪桀並爭，兩雄相持，天下之重在於將軍. 若欲有為，起乘其敝可也；如其不然，固將擇所宜從. 豈可擁甲十萬，坐觀成敗，求援而不能助，見賢而不肯歸！此兩怨必集于將軍，恐不得中立矣. 曹操善用兵，且賢俊多歸之，其勢必舉袁紹，然後移兵以向江漢，恐將軍不能禦也. 今之勝計，莫若舉荊州以附曹操，操必重德將軍，長享福祚，垂之後嗣，此萬全之策也. 」蒯越亦勸之. 表狐疑不斷，乃遣嵩詣操，觀望虛實. 謂嵩曰：「今天下未知所定，而曹操擁天子都許，君為我觀其釁. 」嵩對曰：「嵩觀曹公之明，必得志於天下. 將軍若欲歸之，使嵩可也；如其猶豫，嵩至京師，天子假嵩一職，不獲辭命，則成天子之臣，將軍之故吏耳. 在君為君，不復為將軍死也. 惟加重思. 」表以為憚使，強之. 至許，果拜嵩侍中、零陵太守. 及還，盛稱朝廷曹操之德，勸遣子入侍. 表大怒，以為懷貳，陳兵詬嵩，將斬之. 嵩不為動容，徐陳臨行之言. 表妻蔡氏知嵩賢，諫止之. 表猶怒，乃考殺從行者. 知無他意，但囚嵩而已.

六年，劉備自袁紹奔荊州，表厚相待結而不能用也. 十三年，曹操自將征表，未至. 八月，表疽發背卒. 在荊州幾二十年，家無餘積.

二子：琦、琮. 表初以琦貌類於己，甚愛之，後為琮娶其後妻蔡氏之侄，蔡氏遂愛琮而惡琦，毀譽之言日聞於表. 表寵耽後妻，每信受焉. 又妻弟蔡瑁及外甥張允並得幸於表，又睦於琮. 而琦不自寧，嘗與琅邪人諸葛亮謀自安之術. 亮初不對. 後乃共升高樓，因令去悌，謂亮曰：「今日上不至天，下不至地，言出子口而入吾耳，可以言未？」亮曰：「君不見申生在內而危，重耳居外而安乎？」琦意感悟，陰規出計. 會表將江夏太守黃祖為孫權所殺，琦遂求代其任.

及表病甚，琦歸省疾，素慈孝，允等恐其見表而父子相感，更有托後之意，乃謂琦曰：「將軍命君撫臨江夏，其任至重. 今釋眾擅來，必見譴怒. 傷親之歡，重增其疾，非孝敬之道也. 」遂遏於戶外，使不得見. 琦流涕而去，人眾聞而傷焉. 遂以琮為嗣. 琮以侯印授琦. 琦怒，投之地，將因奔喪作難. 會曹操軍至新野，琦走江南. 蒯越、韓嵩及東曹掾傅巽等說琮歸降. 琮曰：「今與諸君據全楚之地，守先君之業，以觀天下，何為不可？」巽曰：「逆順有大體，強弱有定勢. 以人臣而拒人主，逆道也；以新造之楚而禦中國，必危也；以劉備而敵曹公，不當也. 三者皆短，欲以抗王師之鋒，必亡之道也. 將軍自料何與劉備？」琮曰：「不若也. 」巽曰：「誠以劉備不足禦曹公，則雖全楚不能以自存也. 誠以劉備足禦曹公，則備不為將軍下也. 願將軍勿疑. 」

及操軍到襄陽，琮舉州請降，劉備奔夏口. 操以琮為青州刺史，封列侯. 蒯越等侯者十五人. 乃釋嵩之囚，以其名重，甚加禮待，使條品州人優劣，皆擢而用之. 以嵩為大鴻臚，以交友禮待之. 蒯越光祿勳，劉先尚書令. 初，表之結袁紹也，侍中從事鄧義諫不聽. 義以疾退，終表世不仕，操以為侍中，其餘多至大官.

操後敗於赤壁，劉備表琦為荊州刺史. 明年卒.

論曰：「袁紹初以豪俠得眾，遂懷雄霸之圖，天下勝兵舉旗者，莫不假以為名. 及臨場決敵，則悍夫爭命；深籌高議，則智士傾心. 盛哉乎，其所資也！《韓非》曰：「佷剛而不和，愎過而好勝，嫡子輕而庶子重，斯之謂亡征. 」劉表道不相越，而欲臥收天運，擬蹤三分，其猶木禺之於人也.

選曰：紹姿弘雅，表亦長者. 稱雄河外，擅強南夏. 魚儷漢舳，雲屯冀馬. 窺圖訊鼎，禋天類社. 既雲天工，亦資人亮. 矜強少成，坐談奚望. 回皇塚嬖，身穨業喪.